Claudia Carmen Berevoescu, președinta Judecătoriei Mangalia, este persoana care va avea în mâini decizia crucială privind soarta acestui dosar.
Magistratul va trebui să decidă dacă dosarul va fi reluat de la zero sau nu.
Carmen Bereovescu are gradul profesional de magistrat de Curte de Apel și ocupă funcția de președinte al Judecătoriei Mangalia. Ea va prezida mâine, 23 mai, în cazul dosarului 2 Mai, înlocuind-o pe Ancuța Popoviciu, care a fost transferată la Judecătoria Constanța începând cu data de 1 iunie, conform solicitării sale.
Judecătoarea Ancuța Popoviciu, care s-a ocupat de procesul lui Vlad Pascu, se va transfera la o altă instanță, de la 1 iunie. Controversatul magistrat a stârnit un val de furie după ce, la una dintre ședințe, a întrebat dacă unul dintre tinerii omorâți de șoferul drogat este în sala, iar la ultima confruntare cu presa pur și simplu nu a vrut să scoată niciun cuvânt.
Decizia de recuzare a fost publicată pe portalul instanțelor, după ce, anterior, mai multe solicitări în acest sens, venite din partea familiilor victimelor au fost respinse. Recuzarea a fost anunțată după ce, tot în cursul zilei de marți, secția pentru judecători a CSM i-a aprobat transferul magistratului la Judecătoria Constanța, de la 1 iunie 2024, potrivit Realitatea Plus.